Ons getuig van die liefde van God die Vader vir sy hele skepping. Die hart van die evangelie is: Jesus Christus is die Here - Hy is gekruisig, Hy is opgewek, Hy het opgestaan. Die evangelie verander ons en raak ons lewens direk. Ons getuienis, waarvan geloofsgesprekke deel vorm, is gerig op ontmoeting met Christus en met ŉ nuwe toewyding aan Hom. Ons is deur God geskape en geroep om van die wêreld ŉ beter plek te maak. Elkeen het deel aan hierdie roeping. Ons staan ook nie alleen in hierdie roeping nie; God is alreeds aktief besig in hierdie wêreld. Saam met Hom rig ons tekens vir sy koninkryk op; is ons instrumente in Sy hande en wil ons graag ŉ voorsmaak van sy Koninkryk wees.
1. God is prioriteit in ons lewe – dit wat vir God belangrik is, is vir ons belangrik. Dit vra ŉ oorgawe, ŉ radikale verbintenis van ons hele lewe aan Hom.
6. God is aktief besig in ons wêreld en omgewing, maar ons sien dit nie altyd raak nie, daarom vestig ons mekaar se aandag daarop.
7. Ons glo die gemeente word deur God geroep, daarom aanvaar ek medeverantwoordelikheid om my tyd en geld te gee vir die werk van die gemeente.
12. God bou sy koninkryk deur groot en klein aksies van gelowiges, daarom erken en ondersteun ons projekte van groepe gelowiges en ook die daaglikse aktiwiteite van individuele gelowiges in die wêreld.